Karsten Alnæs

Karsten Ivar Alnæs () er ein norsk forfattar, historikar og journalist som mellom anna er kjend for dei to historiske bokseriane Historien om Norge og Historien om Europa.

Karsten Alnæs er utdanna cand.philol med hovudfag i nordisk frå Universitetet i Oslo (1963). Han debuterte som forfattar i 1975 med novellesamlinga Veps. Alnæs slo gjennom med Felttoget i 1976. Forfattarskapen hans rommar historiske romanar, fagbøker, barnebøker og romanar med handling frå lokalmiljø i hovudstaden. I 1992 fekk han Brageprisen og Bokhandlarprisen for romanen Trollbyen. Romanen Sabina (1994) er omsett til ei rekkje språk.

Alnæs har arbeidd som lektor i vidaregåande skule og undervist ved Journalisthøgskulen. Han var formann i Den norske Forfatterforening frå 1985 til 1987 og igjen frå 1999 til 2001. Han var dessutan kulturredaktør i Dagbladet frå 1987 til 1991.

Alnæs vart brukt som konsulent for fjernsynsserien Kvardagsliv som gjekk på NRK i jula 2000. I 2003 var han programleiar for fjernsynsserien Historien om Norge som var basert på hans eigen bokserie.

I 2006 fullførte Karsten Alnæs det historiske storprosjektet sitt i fire bind, Historien om Europa. Han har tidlegare gjeve ut det historiske verket Historien om Norge i fem bind (1996–2000).

 Bibliografi 
 Roller og mønstre i massemedia – fagbok, journalistikk (1971)
 Om språklig tilgjengelighet – fagbok, journalistikk (1971)
 Språk og massemedier – fagbok (1973)
 Veps – noveller (1975)
 Felttoget – historisk roman (1976)
 Gaia – roman (1977)
 Havherre og sjøtrell – historisk roman (1978)
 Kjempesmell og blå dager – roman (1981)
 Flyktende kongers følge – historisk roman (1982)
 Kom kjærlighet – roman (1983)
 Norges- og verdenshistorie før 1850 – fagbok (1984)
 Øy – roman (1985)
 Sjøgossen – forteljing (1986)
 Det grøne landet – barnebok (1986)
 Even 1814 – historisk roman (1989)
 Trollbyen – roman (1992)
 Denne forunderlige by – medforfattar i Oslo-antologi (1993)
 Sabina – roman (1994)
 Det ligger et land – bind 1 av Historien om Norge (1996)
 Under fremmed styre – bind 2 av Historien om Norge (1997)
 Mot moderne tider – bind 3 av Historien om Norge (1998)
 En ny arbeidsdag – bind 4 av Historien om Norge (1999)
 Femti rike år – bind 5 av Historien om Norge (2000)
 Historien om Norge i bilder og fortellinger – også utgjeven på engelsk (2001)
 En fremmed – roman (2002)
 Barcelona – Et katalansk fyrverkeri – kulturguide(2002)
 Lisboa – kulturguide (2002)
 Historien om Europa 1 (1300–1600) – historie (2003)
 Historien om Norge – spørjebok (2003)
 Historien om Europa 2 (1600–1800) – historie (2004)
 Historien om Europa 3 (1800–1900) – historie (2005)
 Historien om Europa 4 (1900–1945) – historie (2006)
 Jeg spenner mine ski – kulturhistorie (2007)
 Bakenfor alle farger – sjølvbiografisk roman (2008)
 Kongsvingeravtalen 1809 (2009)
 Ikke dø, Sophie (2009)
 Grevens tid (2011)
 1814 Miraklenes år Historie (2013)  
 Du kommer i dag Roman (2015)
 Hva er da et menneske? Samtaler om Jesu lignelser (2015)
 Thomas J. Heftye. En biografi om finansmannen og stifteren av Den Norske Turistforening (2018)

 Prisar 
 Aschehougs romankonkurranse 1976, for Felttoget
 Mads Wiel Nygaards legat 1980
 Brageprisen 1992, for Trollbyen
 Bokhandlerprisen 1992, for Trollbyen
 Doblougprisen 1998
 Brageprisen 2003, heiderspris

 Bakgrunnsstoff 
 Digitaliserte bøker av Karsten Alnæs hjå Nasjonalbiblioteket
 Karsten Alnæs i NRK Forfatter
 Karsten Alnæs i Dagbladet Forfatter
 Karsten Alnæs  hjå Aschehoug forlag

Kategori:Bokmålsforfattarar
Kategori:Forfattarar frå Buskerud
Kategori:Norske forfattarar
Kategori:Norske sakprosaforfattarar
Kategori:Norske romanforfattarar
Kategori:Norske historikarar
Kategori:Vinnarar av Brageprisen
Kategori:Vinnarar av Doblougprisen
Kategori:Folk frå Ringerike
Kategori:Vinnarar av Bokhandlarprisen